கேள்வி: இலீலா ராய் - குடும்பம் பற்றி தகவல் சொல்.
பதில்: இவர், வங்காளம் சில்ஹெட் (இப்போது வங்காளதேசம் ) ஒரு உயர் நடுத்தர வர்க்க பெங்காலி இந்து காயாஸ்த குடும்பத்தில் அசாம் கோல்பாரா துணை நீதிபதியாக இருந்த கிரிச்சந்திர நாக் - குஞ்சலதா நாக் ஆகியோருக்கு மகளாகப் பிறந்தார். கொல்கத்தா பெதுன் கல்லூரி கல்வி பயின்று ஆங்கிலத்தில் தங்கப் பதக்கம் பெற்றார். இவருடைய தந்தை கிரிச்சந்திர நாக் சுபாஷ் சந்திர போஸின் ஆசிரியராக இருந்தார். இலீலா பல்கலைக்கழக அதிகாரிகளுடன் போராடி தாக்கா பல்கலைக்கழகம் அனுமதிக்கப்பட்டு முதுகலை பட்டம் பெற்றார். அப்போது தாக்கா பல்கலைக்கழகத்தில் இணை கல்வி அனுமதிக்கப்படவில்லை. அப்போதைய துணைவேந்தர் ''பிலிப் ஹார்டாக்'' இவரது சேர்க்கைக்கு சிறப்பு அனுமதி அளித்தார்.[http://en.banglapedia.org/index.php?title=Nag,_Lila "Nag, Lila"]. ''Banglapedia''. Retrieved 21 December 2017.
கேள்வி: இலீலா ராய் - அரசியல் செயல்பாடு பற்றி தகவல் சொல்.
பதில்: இலீலா நாக், திசம்பர் 1923இல் டாக்காவில் தீபாலி சங்கம் என்ற ஒரு கிளர்ச்சி அமைப்பை உருவாக்கினார். அங்கு போர் பயிற்சி அளிக்கப்பட்டது. பிரிதிலதா வதேதர் அங்கிருந்து பாடங்களை எடுத்தார். இவர் உப்புச் சத்தியாகிரகம் பங்கேற்றார். அதற்காக ஆறு ஆண்டுகள் சிறையில் இருந்தார். 1938ஆம் ஆண்டில், இந்திய தேசிய காங்கிரசு தேசியத் திட்டக் குழுவிற்கு சுபாஷ் சந்திர போஸ் பரிந்துரைக்கப்பட்டார். 1939இல் இவர் அனில் சந்திர ராய் என்பவரை மணந்தார். காங்கிரசிலிருந்து போஸ் பதவி விலகியவுடன், இவர் தனது கணவருடன் சேர்ந்து அனைத்திந்திய பார்வார்டு பிளாக்கு கட்சியுடன் இணைந்தார். 1960ஆம் ஆண்டில் இவர் பார்வர்ட் பிளாக்கு (சுபாசிஸ்ட்), பிரஜா சோசலிச கட்சி ஆகிய இரு கட்சிகளின் இணைப்பால் உருவாக்கப்பட்ட புதிய கட்சியின் தலைவரானார். ஆனால் அதன் பணியில் ஏமாற்றமடைந்தார். இரண்டு வருடங்களுக்குப் பிறகு இவர் அரசியலில் இருந்து ஓய்வு பெற்றார்.